Környezetismeret óra 4. osztály

Készítette: Kovácsné Nagy Katalin

Pánti Irén: Zádor vitéz, Ágota és a kunhalmok, Szitakötő 35. szám

**1. Vetítés: a Sárrét régen, térképek.**

Ajánlom: <http://greenr.blog.hu/2013/06/14/arviz_a_szatirikus_humor_az_arpad-korba_vezet>

Használtam harmadikban környezetismeretből a fokgazdálkodásról szóló fejezetben. Jó animációk vannak benne, amelyek segítenek megérteni a felnőtteknek és gyerekeknek, hogyan lehetett az árvíz hasznos, ha ésszel élt az ember. Itt található egy nagyon jó térkép is, ami ehhez az olvasmányhoz is használható:

*Térkép: A Kárpát-medence vízborította és árvízjárta területei, az ármentesítő és lecsapoló munkálatok előtt*

**2. Atlasz használata:** névmutató és a részletes Magyarország térképek segítségével gyűjtsetek minél több olyan földrajzi nevet, amelyben előfordul a „kun” népnév.

Történelmi háttér rövid érintése, a kunok betelepítése. (Miért maradhattak fenn ezek a földrajzi nevek?)

**3. A szöveg második felének néma olvasása (47. oldal)**

Az előforduló földrajzi neveket keressük meg az atlaszban, fali térképen!

**4. Védett műemlékek gyűjtése, vetítés:**

<http://puspokladanyanno.hu/category/arboretum/agota-puszta/>

<http://www.tivizig.hu/index.php?content=hirek&id=245>

<http://puspokladany.utisugo.hu/latnivalok/szent-agota-hid-puspokladany-87690.html>

<http://www.szeretlekmagyarorszag.hu/magyarorszag-lyukas-hidjai-amelyeket-neked-is-latnod-kell/> (Magyarország lyukas hídjai) Nagyon jó képek, a Zádor hídról is.

**5. A kunhalmok funkciói:** Olvasd újra a szöveget, és egészítsd ki a hiányos mondatokat!

**Feladatlap:**

Az emberek már a rézkorban is olyan helyen építkeztek, amelyek védettek voltak az -zel szemben.

Az idők folyamán kialakult lakódombokat -nak is nevezik.

Ezek mélyén a régészek , , -t találhatnak.

A legrégebbi halmok a következő népek kultúráját őrzik:

 .

A kurgán más szóval .

Ágota puszta halom.

A laponyag terebélyesebb, alacsonyabb, nem építette, hanem inkább a víz.

**Feladatlap megoldás:**

Az emberek már a rézkorban is olyan helyen építkeztek, amelyek védettek voltak az árvízzel szemben.

Az idők folyamán kialakult lakódombokat tellhalmoknak is nevezik.

Ezek mélyén a régészek emberek és állatok csontjait, házak maradványait, edények cserepeit találhatják.

A legrégebbi halmok a következő népek kultúráját őrzik: kelták, gepidák, avarok, kunok, magyarok.

A kurgán más szóval halomsír.

Ágota puszta határhalom.

A laponyag terebélyesebb, alacsonyabb, nem ember építette, hanem inkább a víz.